**СПРАВКА**

за постъпилите предложения при общественото обсъждане на проекта на Актуализирана секторна пощенска политика на Република България, проведено в периода 29.08.2023 г. - 28.09.2023 г. по реда на чл. 26, ал. 3 от Закона за нормативните актове

| **№** | **Подател** | **Бележки/ Предложения** | **Приети/****неприети** | **Мотиви** |
| --- | --- | --- | --- | --- |
| **1.** | Бележки, постъпили на 30.08.2023 г. на Портала за обществени консултации отAntarian | 1. В раздел "X. Пощенски марки и пощенски продукти", в частта "Приоритетите в областта на маркоиздаването и маркосъхранението са:" абзаца "•развитие на сътрудничеството с институции, организации и съюзи с цел популяризиране на дейността;" да бъде заменен със следния текст: "•развитие на сътрудничеството с институции, организации, съюзи и филателни дружества по места с цел популяризиране на дейността;". Целта е да бъдат изградени комуникационни канали между Министерството на транспорта и съобщенията и Български пощи с Филателните дружества извън столицата.2. В раздел "X. Пощенски марки и пощенски продукти", в частта "Приоритетите в областта на маркоиздаването и маркосъхранението са:" да бъдат добавени следните приоритети:• предприемане на мерки за повишаване на гражданския контрол върху изготвянето, отпечатването и разпространението на пощенски марки и пощенски продукти с цел коректност и прозрачност на дейностите и борбата корупционни практики;• посредством ясни и прозрачни правила да бъде повишено на нивото на сигурност при отпечатването на пощенски марки, с цел недопускане на нерегламентирани копия на пощенски издания;• разширяване на възможностите за продажба на пощенски марки и пощенски продукти, посредством собствена или интегрирана в Български пощи он-лайн платформа за търговия, по примера на повечето Европейски държави;• разширяване на обхвата за доставка на пощенски марки и пощенски продукти на територията на Република България, посредством използването на наличната мрежа от пощенски станции;• актуализиране на правилата за извършване на абонамент за пощенски марки и пощенски продукти с цел привличане на повече колекционери. Целта на допълненията е да бъде дадена възможност за по-голям граждански контрол на дейността на Специализирано поделение „Българска филателия и нумизматика” и "Специализирания експертен съвет по маркоиздаване" и разширяване възможностите за продажби от страна на БФН. | 1. Приема се2. Не се приема  | Отразено в проектаСъгласно разпоредбата на чл. 17 от Наредба № 1 за условията и реда за издаване и пускане в употреба на пощенски марки, на пощенски продукти и на специални пощенски печати и за изваждане от употреба на пощенски марки, контролът по отпечатването на пощенските марки и пощенските продукти се осъществява от главния изпълнителен директор на пощенския оператор със задължение за извършване на универсална пощенска услуга. На основание това задължение, пощенският оператор е разписал съответните правила в „Инструкция за реда на отпечатване и контрола върху отпечатване на пощенски марки и пощенски продукти, тяхното съхранение, отпускане, снабдяване, продажба и изтегляне от пощенската мрежа“.Съгласно чл. 13, т. 6 от Закона за пощенските услуги, министъра на транспорта и съобщенията определя състава на Специализирания експертен съвет по маркоиздаване. Достъпът на гражданите до информация относно маркоиздаването не е препятстван и е защитен от действащото законодателство. Необходимо е да се отчита, че гражданите и организациите не могат да осъществят контролни функции върху извършваната дейност, но имат възможност да подават сигнали за нарушения и нередности до компетентните органи за предприемане на действия. Основното предназначение напощенските марки е за предплащане на универсалната пощенска услуга. Пощенските марки се предлагат в пощенската мрежа и филателните магазини и гишета. Допълнителните канали за продажба на пощенски марки и продукти, са по решение на пощенския оператор със задължение за извършване на универсална пощенска услуга. |
|  |  |  |  |  |